Mosambiek-eiland is 'n eiland en stad in die land Mosambiek (provinsie Nampula). Dit is een van die oudste stede in Afrika. Oorspronklike hoofstad van Portugees Oos-Afrika, waar Vasco da Gama op 1 Maart 1498 geland het. Die eiland waarop dit geleë is, is in Oktober 1507 deur die Portugese beset en die kasteel en fort is opgerig. In 1662 was Mosambiek onderworpe aan 'n onsuksesvolle aanval uit die Kaap. Dit was tot die einde van die 19de eeu die administratiewe sentrum van die hele Portugees-Oos-Afrika. Bevolking teen die middel van die 20ste eeu: 1,300 (1,000 Blankes). Bron: Ensiklopedie van Suidelike Afrika, Eric Rosenthal, 1967 Laat weet as u oor addisionele inligting beskik wat ons hier kan bywerk.